Koper - Včeraj ob 12.13 je 50-letni državljan Hrvaške v Sežani prijavil drzno tatvino.

Tovorno vozilo je parkiral na parkirišču bencinskega servisa Fernetiči sever in zaspal. Na vozilu je imel priprti obe okni, ko se je zbudil, pa je videl, da na sebi nima hlač, okrog njega je bilo vse razmetano, nekdo pa je iz tovornjaka ukradel avtoradio in navigacijsko napravo, bančne kartice, 370 evrov in 50-letnikove hlače s službeno denarnico.

Kot so sporočili s PU Koper, so Hrvata odpeljali na strokovni pregled, saj obstaja možnost, da je bil omamljen. Policisti z zbiranjem obvestil nadaljujejo.